5. ES-Indijas augstākā līmeņa sanāksmes sagatavošana (Marseļa, 2008. gada 29. septembris) 
- Pirms balsojuma par 20. punktu.
Emilio Menéndez del Valle
(ES) Mana grupa vēlas iesniegt mutisku grozījumu par 20. punktu. Angliski tam ir jāskan šādi, sākot ar pēdējo rindiņu:
"aicina Indiju un ES, it sevišķi ar ES īpašā sūtņa Birmā/Mjanmā starpniecību, strādāt kopīgi, lai gūtu virsroku pār Birmas militāro huntu un lai atbrīvotu politiskos ieslodzītos un ievērotu cilvēktiesības;”.
(Mutisko grozījumu pieņēma)
- Pirms balsojuma par 25. punktu.
Roberta Angelilli
(IT) Priekšsēdētāja kungs, dāmas un kungi, man ir mutisks grozījums 25. punkta sākumā. Es vēlētos pievienot šādus vārdus: "nosoda katru vardarbību pret kristiešu kopienām un”, un tad seko oriģinālais teksts. Iemesls ir tāds, ka nekur šajā dokumentā nav neviena skaidri izteikta nosodījuma tam, kas notika Orisā; tā vietā ir izmantoti daudz maigāki sinonīmi.
(Mutiskais grozījums tika noraidīts, un daži deputāti skandēja lozungu - "Eiropa ir kristietiska, nevis musulmaniska”)
Daniel Cohn-Bendit
(FR) Priekšsēdētāja kungs, kad rasistu balsis sauc - "Eiropu bez musulmaņiem!”, es jūs aicinu iejaukties!
(Aplausi)
Priekšsēdētājs
D. Cohn-Bendit patiešām ir runājis.
